钦定古今图书集成/明伦汇编/氏族典/第128卷 > 陈束
## 钦定古今图书集成/明伦汇编/氏族典/第128卷 > 陈束

按《名山藏文苑记》：“束字约之，鄞人。为童子时，泛滥百
家，海内士争尚之。会稽董𤣱，有女待年，必得佳婿。张
邦奇曰：‘公欲芝草琅玕陈生。其人𤣱舣舟甬江，呼出
视之，垂髫儒衣，绳趋而前，面如玉泽，睛如漆黑，难之。
古书滚滚应对，试以词赋，食顷就也。既举进士高第，
授翰林庶吉士。益厌薄时作，游神埃壒之外，以极所’”
至。每一编出，诸学士谛观之，曰：“斯捕神弹鬼之文耶？”
束施施自得，无所贬改。竟，调祠祭主事，徙仪制员外
郎。世宗博选隽才，以备制作，更调诸曹郎于翰林相
张孚敬，束乡人也，又才束束，得改编修。束在翰林所，
日与过从论文，惟与屠应峻、唐顺之、田汝成、王慎中
数子。他诸高贵人，时枉驾通款，辄闭户谢，且私有弹
刺，口语籍籍。闻所繇得孚敬以进，更自疏外，孚敬恨
之刺骨。坐外补湖广佥事，分司辰、沅。时顾璘开府楚
中，与大相得，而束念所处远恶地，悒悒不乐，遂上书
乞骸骨，不报。已，徙为福建布政参议。稍简括案牍，出
周旋学士先生颇戢锋颖，就柙括，比休舍，辄仰屋嘅
叹，愤恚跼蹐，家人莫喻。第左右罗图史置酒一壶，且
诵且饮。忽大呕血数升。久之，徙河南提学副使。竟以
校士劳瘁卒，年三十三。